Id-Deċiżjoni tal-Kunsill
tas-17 ta’ Diċembru 2003
li temenda d-Deċiżjoni Nru 95/408/KE dwar il-kondizzjonijiet biex jinkitbu, għall-perijodu temporanju, elenki provviżorji ta’ stabbilimenti f’pajjiż terz li minnhom l-Istati Membri huma awtorizzati jimportaw ċerti prodotti ta’ oriġini ta’ annimali, prodotti tas-sajd jew molluski bivalvi ħajjin, inkwantu għall-estensjoni tal-validità tagħha
(2003/912/KE)
IL-KUNSILL TA’ L-UNJONI EWROPEA,
Wara li kkunsidra Deċiżjoni tal-Kunsill Nru 95/408/KE tat-22 ta’ Ġunju 1995 dwar il-kondizzjonijiet biex jinkitbu, għall-perijodu temporanju, elenki provviżorji ta’ stabbilimenti ta’ pajjiż terz li minnhom l-Istati Membri huma awtorizzati li jimportaw ċerti prodotti ta’ oriġini ta’ l-annimali, prodotti tas-sajd jew molluski bivalvi ħajjin [1], u b’mod partikolari l-Artikolu 9 tiegħu.
Wara li kkunsidra l-proposta tal-Kummissjoni,
Billi:
(1) Jagħlaq iż-żmien tad-Deċiżjoni nru. 95/408/KE fl-31 ta’ Diċembru 2003.
(2) Il-proposta tal-Kummissjoni għal regolament tal-Parlament Ewropew u tal-Kunsill li jniżżel regoli dettaljati għall-organizzazzjoni ta’ kontrolli uffiċjali fuq prodotti ta’ oriġini ta’ l-annimali maħsub għal konsum uman [2] (ir-Regolament għall-organizzazzjoni ta’ kontrolli uffiċjali) tipprovdi proċedura ġdida biex jinkitbu elenki ta’ stabbilimenti f’pajjiżi terzi intiżi biex jissostitwixxu r-regoli stabbiliti f’Deċiżjoni 95/408/KE.
(3) Il-validita’ tad-Deċiżjoni 95/408/KE għandha tiġi estiża biex timla l-vojt bejn l-għeluq iż-żmien ta’ dik id-Deċiżjoni u d-dħul fis-seħħ tar-Regolament dwar l-organizzazzjoni ta’ kontrolli uffiċjali.
(4) Id-Deċiżjoni Nru 95/408/KE imissha għalhekk tkun emendata skond hekk.
ADDOTTA DIN ID-DEĊIŻJONI:
L- Artikolu 1
Fl-Artikolu 9 tad-Deċiżjoni Nru 95/408/KE għall-kliem "31 ta’ Diċembru 2003" għandhom jiġu sostitwiti l-kliem "31 Diċembru 2005".
L- Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta’ Diċembru 2003.